ಮೇ 26ರಂದು ಚಂದ್ರಗ್ರಹಣ ಸೂಪರ್ ಮೂನ್ ಉಡುಪಿ : ಮೇ 26ರಂದು ಗೋಚರಿಸಲಿರುವ ಹುಣ್ಣಿಮೆ ವಿಶೇಷವಾಗಿದ್ದು, ಈ ಹುಣ್ಣಿಮೆಯ ಚಂದ್ರ ಸೂಪರ್ ಮೂನ್ ಆಗಿರಲಿದೆ ಹಾಗೂ ಚಂದ್ರ, ಭೂಮಿಯ ನೆರಳಿನಿಂದ ಹಾದು ಹೋಗುವುದರಿಂದ ಗ್ರಹಣ ಸಂಭವಿಸಲಿದೆ. ಚಂದ್ರ, ಭೂಮಿಯ ಸುತ್ತ ದೀರ್ಘವೃತ್ತಾಕಾರದಲ್ಲಿ ಚಲಿಸುವಾಗ, ತನ್ನ ಕಕ್ಷೆಯಲ್ಲಿಭೂಮಿಯ ದೃಷ್ಟಿಕೋನದಿಂದ ಕೆಲವೊಂದು ಬಾರಿ ಭೂಮಿ ಯನ್ನು ಸಮೀಪಿಸಲಿದೆ. ಹಾಗೆಯೇ ಕೆಲವೊಂದು ಬಾರಿ ದೂರ ಹೋಗಲಿದೆ. ಸಾಮಾನ್ಯ ವಾಗಿ 384400 ಕಿ.ಮೀ. ದೂರದಲ್ಲಿರುವ ಚಂದ್ರ, ಭೂಮಿಗೆ ಹತ್ತಿರ ಅರ್ಥಾತ್ ಪರಭೂ ಬಿಂದುವಿಗೆ ಬಂದಾಗ 3,56,500ಕಿ.ಮೀ. ದೂರದಲ್ಲಿ ಇರುತ್ತದೆ. ಸೂಪರ್ ಮೂನ್ ಚಂದ್ರ, ಹುಣ್ಣಿಮೆಯ ಸಮಯದಲ್ಲಿ ಪರಭೂ ಬಿಂದುವಿನಲ್ಲಿದ್ದರೆ, ಅದನ್ನು ಸೂಪರ್ ಮೂನ್ ಎನ್ನಲಾಗುತ್ತದೆ. ಹುಣ್ಣಿಮೆಯ ಚಂದ್ರ ಭೂಮಿಯಿಂದ ಅತೀ ದೂರ ಅಂದರೆ ಅಪಭೂ ಬಿಂದುವಿನಲ್ಲಿದ್ದರೆ, ಅದನ್ನು ಮೈಕ್ರೋಮೂನ್ ಎಂದು ಗುರುತಿಸಲಾಗುತ್ತದೆ. ಸೂಪರ್ ಮೂನ್ ಆಗಿರುವ ಚಂದ್ರ, ಸಾಮಾನ್ಯ ಹುಣ್ಣಿಮೆಯ ಚಂದ್ರಗೆ ಹೋಲಿಸದರೆ ಶೇ.7ರಷ್ಟು ಹೆಚ್ಚು ಗಾತ್ರ ಹಾಗೂ ಮೈಕ್ರೋಮೂನ್ ಜೊತೆ ಹೋಲಿಸಿದರೆ ಶೇ.13ರಷ್ಟು ಹೆಚ್ಚು ಗಾತ್ರದಲ್ಲಿ ದೊಡ್ದದಾಗಿ ಕಾಣುತ್ತದೆ. ಮೇ 26ರ ಹುಣ್ಣಿಮೆಯ ಚಂದ್ರ, ಭೂಮಿಯಿಂದ 357393 ಕಿ.ಮೀ. ದೂರದಲ್ಲಿದ್ದು, ಮಧ್ಯಾಹ್ನ 2.13ರಿಂದ ಸಂಜೆ 7.15ರವರೆಗೆ ಪೂರ್ಣ ಹಂತದಲ್ಲಿರುತ್ತದೆ. ಇದು 2021ರ ಅತಿ ಹತ್ತಿರದ ಸೂಪರ್ ಮೂನ್ ಆಗಿದೆ ಎಂದು ಸಂಘ ತಿಳಿಸಿದೆ. ರಕ್ತ ಚಂದ್ರಗ್ರಹಣ ಪ್ರತಿ ತಿಂಗಳು ಭೂಮಿಯ ಹಿಂದಿನಿಂದ ಹಾದುಹೋಗುವ ಚಂದ್ರನ ಕಕ್ಷೆಯ ಸಮತಲ, 5 ಡಿಗ್ರಿ ವಾಲಿಕೊಂಡಿರುವುದರಿಂದ ಓರೆಯಾಗಿರುವುದ ರಿಂದ, ಪ್ರತಿ ತಿಂಗಳು ಗ್ರಹಣ ನಡೆಯುವುದಿಲ್ಲ. ಆದರೆ ಕೆಲವೊಂದು ಸಮಯದಲ್ಲಿ, ಚಂದ್ರನು ಸರಿಯಾಗಿ ಭೂಮಿಯ ನೆರಳಿನಲ್ಲಿ ಹಾದು ಹೋಗುತ್ತದೆ. ಈ ಸಮಯದಲ್ಲಿ ಚಂದ್ರ ಗ್ರಹಣ ಸಂಭವಿಸುತ್ತದೆ. ಮೇ ತಿಂಗಳ ಸೂಪರ್ಮೂನ್, ಭೂಮಿಯ ನೆರಳಿನಲ್ಲಿ ಹಾದು ಹೋಗುತ್ತ್ತ 11 ನಿಮಿಷಗಳ ಕಾಲ ಸೂರ್ಯನ ಕಿರಣಗಳಿಂದ ಮುಕ್ತವಾಗಿರು ತ್ತದೆ. ಈ ಕ್ಷಣದಲ್ಲಿ ಭೂಮಿಯ ಅಂಚಿನಿಂದ ಬರುವ ಮುಂಜಾನೆ ಹಾಗೂ ಮುಸ್ಸಂಜೆಯ ಆಕಾಶದ ಕಿರಣಗಳು ಚಂದ್ರನ ಮೇಲೆ ಪ್ರತಿಫಲಿಸುತ್ತ ಚಂದ್ರ ಕೆಂಪು ಬಣ್ಣವನ್ನು ಪ್ರಕಟಿಸುತ್ತದೆ. ಈ ವಿದ್ಯಮಾನವನ್ನು ರಕ್ತ ಚಂದ್ರಗ್ರಹಣ ಎಂದು ಗುರುತಿಸಲಾಗು ತ್ತದೆ ಎಂದು ಉಡುಪಿಯ ಪೂರ್ಣ ಪ್ರಜ್ಞ ಹವ್ಯಾಸಿ ಖಗೋಳ ವೀಕ್ಷಕರ ಸಂಘ ಪ್ರಕಟಣೆಯಲ್ಲಿ ತಿಳಿಸಿದೆ. ಭಾರತದಲ್ಲಿ ಗ್ರಹಣ ಗೋಚರಿಸಲ್ಲ ಗ್ರಹಣದ ಅವಧಿಯು ಭಾರತದಲ್ಲಿ ಮಧ್ಯಾಹ್ನದ ಸಮಯ ಆಗಿರುವುದರಿಂದ, ಈ ಗ್ರಹಣ ಭಾರತದಲ್ಲಿ ಗೋಚರಿಸುವುದಿಲ್ಲ. ಓಷಿಯಾನಿಯ ಪ್ರದೇಶದಲ್ಲಿ ಹಾಗೂ ಜಪಾನ್, ಇಂಡೋನೇಷ್ಯಾ ದೇಶಗಳಲ್ಲಿ ಈ ಗ್ರಹಣ ಗೋಚರಿಸುತ್ತದೆ. ಈಶಾನ್ಯ ರಾಜ್ಯಗಳಲ್ಲಿ ಇದು ಅರೆನೆರಳಿನ ಚಂದ್ರ ಗ್ರಹಣವಾಗಿ ಗೋಚರಿ ಸುತ್ತದೆ. ಆದರೆ ಚಂದ್ರೋದಯದ ಕೆಲವೇ ಸಮಯದ ನಂತರ ಮುಗಿಯುವ ಈ ಗ್ರಹಣ ಭಾರತದಲ್ಲಿ ಗೋಚರಿಸುವುದಿಲ್ಲ. ಭಾರತದಲ್ಲಿ ಗ್ರಹಣ ಗೋಚರಿಸದಿ ದ್ದರೂ, ಹುಣ್ಣಿಮೆಯ ಸೂಪರ್ಮೂನ್ನಿಂದಾಗಿ, ಚಂದ್ರನ ಮೇಲಿರುವ ಕಲೆಗಳನ್ನು ಹತ್ತಿರದಿಂದ ನೋಡುವ ಅವಕಾಶ ನಮಗೆ ದೊರೆಯುತ್ತದೆ ಎಂದು ಪೂರ್ಣಪ್ರಜ್ಞ ಹವ್ಯಾಸಿ ಖಗೋಳ ವೀಕ್ಷಕರ ಸಂಘ ತಿಳಿಸಿದೆ. ಗ್ರಹಣ ಪ್ರಾರಂಭ: ಮಧ್ಯಾಹ್ನ 2:17 ಸಂಪೂರ್ಣ ಗ್ರಹಣ ಪ್ರಾರಂಭ: ಸಂಜೆ 4:41 ಗ್ರಹಣದ ಮಧ್ಯಕಾಲ: ಸಂಜೆ 4:48 ಗ್ರಹಣ ಅಂತ್ಯ: ಸಂಜೆ 7:19